Querela (per furto) allo strategos
Material: papyrus
Place: Arsinoites
Categories: Petition
Anzeige
Diebstahl
Getreide
Witwe
Ἡρακλείδηι στρατηγῶι Ἀρσινοείτο[υ] 
Θεμίστου καὶ Πωλέμωνο μερίδω[ν] 
παρὰ  τῆς Ἡρακλείδου μετ[ὰ] 
κυρίου τοῦ υἱοῦ Τιμοκράτους τοῦ 
Ἀπίωνος. ἐπιβαλόντες τινὲς λῃσ
τρικῷ τρόπῳ εἰς ὃν ἔχω τοῦ τε
τελευτηκότος μου ἀνδρὸς Ἀπ[ί]
ωνος πύρινον πάτον, ὧν ἐγε
ώργει περὶ Θεαδέλφειαν δημο
σίων ἐδαφῶν, κ ὑφείραντο ἐκ τοῦ 
πλίστου ἐκ τοῦ δηλουμένου 
πάτου ὥστε οὐκ ὀλίγον μοι 
βλάβος ἐξακολουθεῖν οὐκ  ἔ
λασον πυροῦ ἀρταβῶν ἕξ. 
ὧ[ν] χάριν ἀξιῶ συντάξ[αι] 
τῷ τῆς κώμης Θεαδελφείας 
ἀρκεφώδῳ ποήσασθαι τὴν 
καθήκουσαν ἀναζήτησιν 
κ τοὺς φανέντας αἰτίους ἔχῃ 
ἐν ἀσφαλείᾳ πρὸς τὴν 
δέουσαν ἐπέξοδον. διευτ. 
 κα Αὐτοκράτορος Καίσαρος 
Τραϊανοῦ Ἁδριανοῦ Σεβαστοῦ, 
Ἐπεὶφ ιε.